Σχεδιασμός και υλοποίηση προγράμματος Περιβαλλοντικής Εκπαίδευσης για Κέντρο Ανακύκλωσης, Εκπαίδευσης Διαλογής στην Πηγή (ΚΑΕΔΙΣΠ) στη Θεσσαλονίκη. Εφαρμογή στο σχολείο. Το παράδειγμα των τηγανελαίων.
Creators: name: Τσαντσάνη, Σαλονικιά Στέφανου
Publisher: name: Aristotle University of Thessaloniki
Year: 2019
Subjects: Τηγανέλαιο
Ανακύκλωση
Πρόγραμμα Περιβαλλοντικής Εκπαίδευσης
Waste cooking oil
Recycle
Environmental Education Programme

description: Η παρούσα εργασία αφορά στον σχεδιασμό, την υλοποίηση και αξιολόγηση ενός προγράμματος Περιβαλλοντικής Εκπαίδευσης για μαθητές της Τετάρτης (Δ) τάξης του Δημοτικού Σχολείου με θέμα την ανακύκλωση των τηγανελαίων, καθώς και τον σχεδιασμό ενός προγράμματος Περιβαλλοντικής Εκπαίδευσης, με το ίδιο θέμα, για το Κέντρο Ανακύκλωσης, Εκπαίδευσης Διαλογής στην Πηγή (ΚΑΕΔΙΣΠ) που θα λειτουργήσει στη Θεσσαλονίκη. Το πρόγραμμα έχει τίτλο «Το τηγανέλαιο και οι Θησαυροί του» και η διάρκειά του, για το σχολείο, είναι πέντε διδακτικά δίωρα (5 x 90min.) ενώ για το ΚΑΕΔΙΣΠ είναι ένα τρίωρο. Στόχος του προγράμματος είναι η ενημέρωση, ευαισθητοποίηση και ανάληψη ενεργού δράσης των μαθητών γύρω από το θέμα συλλογής και ανακύκλωσης των τηγανελαίων. Το παρόν πρόγραμμα Περιβαλλοντικής Εκπαίδευσης εφαρμόστηκε στα πλαίσια του μαθήματος της «Ευέλικτης Ζώνης» σε Δημοτικό Σχολείο της Θεσσαλονίκης, σε τμήμα που αποτελούνταν από 11 μαθητές (5 αγόρια και 9 κορίτσια) ηλικίας 9 ως 10 ετών. Ο σχεδιασμός του προγράμματος και η υλοποίησή του έγιναν με τον συνδυασμό στοιχείων της μεθόδου Project και άλλων μεθόδων που χρησιμοποιούνται στην Περιβαλλοντική Εκπαίδευση. Η αποτίμηση όλης της διαδικασίας περιλάμβανε την αξιολόγηση του ίδιου του προγράμματος και αξιολόγηση της μάθησης που αυτό επέφερε στους μαθητές. Για το σκοπό αυτό χρησιμοποιήθηκαν ερευνητικά εργαλεία όπως το ερωτηματολόγιο, η ημιδομημένη συνέντευξη και η συμμετοχική παρατήρηση. Τα αποτελέσματα που προέκυψαν από την αξιολόγηση δείχνουν πως το πρόγραμμα έχει σχεδιαστεί κατάλληλα για τους μαθητές αυτής της ηλικιακής ομάδας. Οι σημειώσεις που έγιναν από την ερευνήτρια κατά τη διάρκεια της διδασκαλίας, επέφεραν κάποιες αλλαγές στο πρόγραμμα και προτείνουν και κάποιες επιπλέον που σκοπό έχουν να το βελτιώσουν. Επίσης, μέσα από τη σύγκριση των απαντήσεων που έδωσαν οι μαθητές συμπληρώνοντας το ίδιο ερωτηματολόγιο πριν και μετά τη διδασκαλία, καθώς και μέσα από τις συνεντεύξεις, φαίνεται πως οι μαθητές απόλαυσαν τη διαδικασία της διδασκαλίας και είναι σε θέση να μπορούν να συμμετέχουν στη διαδικασία ανακύκλωσης των τηγανελαίων.
description: The present work concerns the design, implementation and evaluation of an Environmental Education project for students on fourth grade Primary School on the recycling of used frying oil, as well as the design of an Environmental Education program, on the same topic, for a recycling and education center (called ΚΑΕΔΙΣΠ) that will operate in Thessaloniki.The project is titled "The Used Frying Oil and its Treasures" having a duration of five sessions for the school-based project (5 x 90 min) and 3 three hours for ΚΑΕΔΙΣΠ. The aim of the project was to inform, raise awareness and take active action on the subject of collecting and recycling used frying oil.The present Environmental Education project was implemented within the framework of the Flexible Zone (Ευέλικτη Ζώνη) of Primary School. Participants were 11 students aged 9 to 10 years old (5 male and 6 females) from a public Primary school located in Thessaloniki metropolitan area. The design of the project and its implementation were made by combining elements of the Project method and other methods used in Environmental Education.The evaluation of the entire process involves evaluation of the program itself and evaluation of its learning effect on students. For this purpose, research tools such as the questionnaire, semi-structured interview and participatory observation were implemented.The results from the assessment show that the program is properly designed for students of the particular age group. The notes made by the researcher during the course of the program have brought some changes to the program and suggest some additional ones to improve it. Also, students’ answers to the questionnaire before and after teaching, along with their face-to-face interviews revealed that students enjoyed the teaching process and are able to participate in the recycling process frying pan.